Zavod za kulturo, turizem in šport Vransko, Vransko 23a, 3305 Vransko
tel.: 03 703 12 11, 031 210 298
e-pošta: zkts.vransko@zktsvransko.si, www.zkts-vransko.si

Vranski poletni večeri 2023
oživimo kulturno dediščino

GODALNI KVINTET »GLASBA GRE V SVET«
(F. Schubert)

Podružnična cerkev sv. Martina v Šmartnem/Podvrhu
sobota, 29. julij 2023, ob 20. uri

Namen projekta Glasba gre v svet je predvsem približevanje kvalitetne klasične glasbene umetnosti družbenim skupinam, ki težje dostopajo do nje. Projekt običajno izvedemo v enem tednu intenzivnih brezplačnih nastopov po šolah, bolnicah, vrtcih, domovih za upokojence in drugod. Hkrati je program projekta tudi izobraževalne narave. Perspektivni študentje klasične glasbe imajo namreč priložnost sodelovati v komornem sestavu z uveljavljenim glasbenim ustvarjalcem in mentorjem. Njihov cilj je nabiranje koristnih koncertnih izkušenj in priprava programa za dva celovečerna zaključna koncerta, ki se bosta letos zgodila v sklopu Klasika na Vrhu in festivala Vranski poletni večeri – oživimo kulturno dediščino.
Letos v projektu sodelujejo štirje mladi glasbeniki: Tim Skalar Demšar (violina), Timotej Willewaldt (violina), Petar Njegovan (viola) in Izak Hudnik (violončelo), pod vodstvom priznanega pedagoga in violončelista simfoničnega orkestra RTV Milana Hudnika.